Mega Dreoilín

Is tionscadal ealaíne i bhfoirm físchluiche 16-giotán é Mega Dreoilín. Is iad Han Hogan agus Donal Fullam (faoin nom d’art Namaco) a chruthaigh an cluiche. Cuireadh ar taispeántas é in Pallas Projects/Studios sna Saoirsí, Baile Átha Cliath i mBealtaine 2024. Sa chluiche, téann an t-imreoir i ngleic leis an ngéarchéim thithíochta in Éirinn, ag bualadh le carachtair éagsúla, Séamus Ó Conghaile agus Manchán Magan ina measc. Cruthaíodh Mega Dreoilín faoi anáil cluichí ar nós Splatterhouse, Golden Ax, Streets of Rage, Final Fight, agus Shinobi III é, agus tógadh é le Unreal Engine agus Godot.

Mhol Una Mullally an cluiche go spéir sna Irish Times, ag rá go raibh an cluiche “ar cheann de na saothair ealaíne Éireannacha is fearr in 2024 go dtí seo... thar a bheith tarraingteach, deartha go hiontach, sofaisticiúil ina fhoirm agus ina chur i bhfeidhm, agus tochtmhar gan choinne."

Rinneadh leagan Gaeilge den chluiche freisin; Mícheál Ó Meachair a d'aistrigh.

 Naisc sheachtracha 
 Suíomh oifigiúil
 Agallamh leis na forbróirí le hImirt

 Tagairtí 

Catagóir:Saothair ealaíne
Catagóir:Físchluichí
Catagóir:Tithíocht